Crafter's

Crafter's on Eesti käsitöödžinnide bränd, mille tootesarja kuuluvad London Dry džinni tüüpi klassikaline kuiv džinn Crafter's London Dry, värvi muutev Crafter's Aromatic Flower džinn. ja suitsune Crafter’s Wild Forest Gin. Crafter's džinnid valmivad Briti traditsioone järgides pot still meetodil. Crafter's London Dry džinni valmistamist alustati 2015. aastal ja Crafter's Aromatic Floweri džinni tootmist 2017. aastal. 2018. aastal eksportis Liviko Crafter'si džinni 25 riiki.

Crafter'si tooteperre kuulub ka Re-crafted Crafter's Junibeer, mille valmistamiseks kasutatakse džinni destillatsioonis kord juba töödeldud kadakamarju. Re-crafted Crafter'si alkoholivaba karastusjook toodi turule 2019. aastal, samal aastal oli jook innovatsioonikonkursi World Beverage Innovation Awards parima joogikontseptsiooni kategooria nominent. Re-crafted Crafter's Junibeer kadakamarja õlle (3,2%) tootmist alustati 2020. aastal. Junibeeri nimi on tuletatud ingveriõlu (ginger beer) eeskujul kadakamarjade ingliskeelsest nimetusest juniper berry.

Tooted 

Crafter's London Dry on klassikaline kuiv džinn, mis valmib retsepti nr 23 järgi. Džinni valmistamiseks kasutatakse eestimaisest loodusest korjatud mailaseürti, lisaks kadakamarju ja fenkoli- ehk apteegitilliseemneid.

Crafter's Aromatic Flower on premium-džinn, mille valmistamiseks kasutatakse 12 maitsetaime ja käsitööna valmistatud destillaate. Kibuvitsaõite kroonlehtedest valmistatud tõmmis sisaldab looduslikku pigmenti, mis annab džinnile kuldse värvuse. Kui Crafter's Aromatic Flower džinnile lisada toonikut, siis muutub joogi kuldne värv tänu tooniku happelisusele heleroosaks. Värvi muutuse põhjus on kibuvitsaõied, mille kroonlehtedes on naturaalset pigmenti, mis reageerib pH-taseme muutusele värvimuutusega. Džinn valmib retsepti nr 38 järgi, milles on kasutatud mitme taimeliigi õisi: kibuvitsaõis, angervaks, lavendel, roos, kummel ja leedriõis. Džinni magusust tasakaalustavad kadakamarjad ja eksootiline juunosidrun (yuzu).

Crafter’s Wild Forest Gin on Eesti müütiliste igihaljaste metsade džinn. Sügistuultest sasitud rannamännik, udulooris sammaldunud iidne kivikülv, peaaegu pilvepiiri puudutav metsatukk ja lugusid vestvad rannakülade kalurid omi paate tõrvamas. See on stseen, kus on meie Wild Forest džinni juured. Rohelise metsa maitsed, otsekoheselt. Ühesõnaga – metsik. Seiklus algab siit.

Crafter’s Wild Forest on suurepärane džinn, mis vastab professionaalsete baarmenite ootustele ja džinniaustajate nõudlikkusele üle maailma. Põhjamaine karakter sobib nii klassikalisse džinntoonikusse, kui ka kokteilidesse nagu Negroni, Gin Sour või Dry Martini, lisades kokteilidele igihaljast kargust.

Re-crafted Crafter's Junibeer alkoholivaba karastusjook ja kadakamarjaõlu (3,2%) valmivad jääkideta tootmise (ingl zero waste) põhimõttel ehtsatest kadakamarjadest, mida on eelnevalt džinni tootmiseks kasutatud. Esimesel korral kadakamarju kasutades saadakse džinn, teisel korral kadakamarjaõlu või karastusjook. Nimi Junibeer on tuletatud ingveriõlle (ingl ginger beer) eeskujul kadakamarjade ingliskeelsest nimetusest juniper berry. Junibeer on nii uue joogi nimetus kui ka Re-crafted Crafter’si turule toomisega maailmas loodud joogikategooria. Re-crafted Crafter's valiti joogitööstuse innovatsioonikonkursil World Beverage Innovation Awards parima joogikontseptsiooni kategooria nominendiks. Maailmas uuenduslik džinni tootmisjääki taaskasutav meetod töötati välja Livikos.

Auhinnad 

Crafter’s London Dry

 Global Gin Masters (The Spirits Business) 2022 – “Masters” medal
 Spiritz Selection Competition 2022 – kuldmedal
 Spiritz Selection Competition 2022 – kuldmedal disaini kategoorias
 San Francisco World Spirits Competition (SFWSC)  2022 – topeltkuldmedal
 International Wine & Spirit Competition 2022 – pronksmedal
 World Cheese Awards 2021-22- Crafter’s Juniper juust pronksmedal
 The Spirits International Prestige 2021 – topeltkuldmedal
 The Spirits International Prestige 2021 – kuldmedal
 Innovation Award 2021 – innovatsiooni auhind
 The Spirits International Prestige 2021 – kuldmedal disaini kategoorias
 Frontier Awards 2020 – kuldmedal
 IWSC (International Wine & Spirit Competition) 2017 – hõbemedal „London dry“ kategoorias
 IWSC (International Wine & Spirit Competition) 2017 – pronksmedal „Džinn ja toonik“ kategoorias
 SIP Awards (The Spirits International Prestige) 2017 – kuldmedal
 SIP Awards (The Spirits International Prestige) 2016 – kuldmedal
 SIP Awads (The Spirits International Prestige) 2016 – hõbemedal disaini kategoorias
 Kuldmuna “Parim pakend 2016”
 Eesti parim alkohoolne jook 2016

Crafter’s Aromatic Flower

 Global Gin Masters (The Spirits Business) 2022 – kuldmedal
 San Francisco World Spirits Competition (SFWSC)  2022 – hõbemedal

 International Wine & Spirit Competition 2018
 Eesti parim alkohoolne jook 2018
Re-crafted Crafter's Junibeer

 Eesti parim mittealkohoolne jook 2020 – kuldmedal
 Eesti parim toiduaine 2020 kaupmeeste lemmik – pronksmedal
 World Beverage Innovation Award 2019 – nominent

Viited 

Eesti alkohoolsed joogid